کنرعملیاتیده اهالی نینگ قربان بولگنی تصدیق لنگن
شرقی کنر ولایتیده اوچ کوندن بیری دوام تارتیب کیله یاتگن حربی عملیاتده محلی رسمیلرگه کوره اوچ کیشی عادی اهالی قربان بولگن.
افغان وخارجی کوچلر اشتراکی بیلن یولگه قویلگن عملیات دن اساسی مقصد اوشبوحدودلرده فعال بولگن طالبان عصیانچیلرنی یوق ایتیش دیه اورغولنگن.
اوریش میدانیدن قاچیب چققن بیرقنچه اهالی عملیات نینگ انچه قتیغ دیب کوپلب اهالی نینگ اوز اوی جایلردن بدرغه بولگنینی تاکیدله گنلر عینی حالده محل یشاوچیلری عملیات طفیلی جانی ومالی خساره عادی اهالیگه ایتکزیلگنینی ادعا قیلگنلر.
حاضرگه چه عصیانچیلر تلفاتی باره سیده رسمی قندی بیر خبرترقه تیلمه گن اما شرقی بولگه لرده فعالیت الیب باره یاتگن افغان یوقاری رسمیلردن بیری شو پیتگه قدر اینگ از التمیش عصیانچی نینگ هلاک بولگنینی ایتگن.
باشقه تماندن ایسه محلی رسمیلر دوام تارتیب کیله یاتگن توقنه شولر جریانیده اوچ کیشی عادی اهالی نینگ قربان بولگنینی معلوم قیلگن.
ناتوکوچلری هم حربی عملیات جریانیده الیب باریلگن هوای هجومده عادی اهالیدن اوچ کیشی هلاک و ایککی شی یره لنگن لیگینی تصدیق له گن.
اوشبو عملیات ایسه ناتوکوچلری نینگ کنرولایتیده کی حربی مرکزلردن بیرینی یقینده یولگه قویلگن. معلوماتلرگه کوره حربی مرکز اطرافیده، طالبان عصیانچیلری انچه فعال بولیب ناتوکاروانی نینگ اوییره باریب قیتشگه توسیق لیک یره تیب کیلگنلر.
کنر ولایتی پاکستان مملکتی بیلن قوشنی بولیب سونگی پیتلرده تاتینچلیک لرگه گواه بولیب کیلماقده.
اوتگن کون هم قندهارولایتیده خارجی کوچلرتمانیدن یولگه قویلگن عملیاتده سکیز کیشی عادی اهالی نینگ قربان بولگنی تصدیق لنگندی.
pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab